- Hindi News
- National
- खुले में शौच के लिए जा रहे ग्रामीणों से उठक बैठक लगवाई, गाड़ी में बैठाकर दूसरे गांव छोड़ा
खुले में शौच के लिए जा रहे ग्रामीणों से उठक बैठक लगवाई, गाड़ी में बैठाकर दूसरे गांव छोड़ा
खुले में शौच करने वालों पर समझाइश बेअसर होते देख अफसरों ने नया तरीका अपनायाा। गुरुवार को अफसरों ने खुले में शौच करने वाले लोगों को पुलिस गाड़ी में बैठाया और दूसरे गांव छोड़ दिया।
यह वाकिया मुख्यालय से करीब 20 किमी दूर आक्या गांव में हुआ। बीस दिन पहले से शुजालपुर जनपद पंचायत क्षेत्र के अधिकारी गांव-गांव जाकर खुले में शौच करने वाले ग्रामीणों को नए तरीके से समझाने की कोशिश कर रहे हैं। ग्रामीणों की मजबूरी समझे बगैर अधिकारियों ने शौचालय नहीं बनवाने वाले ग्रामीणों के बिजली कनेक्शन काटे, इसके बाद 100-100 रुपए जुर्माना लगाया। अब पुलिस थाने में बंद कराकर जेल पहुंचाना तक शुरू करा दिया। शाजापुर जनपद ने भी ऐसी सख्ती दिखाना शुरू कर दी है। गुरुवार को जनपद पंचायत सीईओ जितेंद्रसिंह सेंगर पुलिस बल के साथ शाजापुर मुख्यालय से करीब 20 किमी दूर आक्या क्षेत्र पहुंचे। ग्राम आक्या में खुले में शौच के लिए जा रहे करीब 12-15 लोगों को रोका। उन्हें समझाने के बाद कुछ लोगों से कान पकड़कर उठक-बैठक लगवाई और पुलिस की गाड़ी में बैठा लिया। बाद में उन्हें लौंदिया के समीप गाड़ी से उतार दिया। अधिकारियों के ऐसे बर्ताव को लेकर ग्रामीणों में अाक्रोश पनपने लगा है।
गलती अफसर और पंचायत की, बदनाम हो रहे ग्रामीण
गौरतलब है कि समग्र स्वच्छता अभियान के तहत पिछले 10 साल से प्रदेशभर में शौचालय निर्माण का काम चल रहा है। बाकायदा इसके लिए प्रत्येक जिले में पूरा स्टाफ होने के साथ ही ब्लॉक स्तर पर अलग से अधिकारी नियुक्त किया गया है। लेकिन 10 सालों में अधिकारी अब तक ऐसा माहौल ही नहीं बना सके कि ग्रामीण खुद शौचालय निर्माण की महत्ता को समझे। प्रधानमंत्री नरेंद्र मोदी के आह्वान के बाद अचानक इसका माहौल बनने लगा और लोगों ने आगे आकर शौचालय निर्माण भी कराए। ग्राम पंचायतों को निर्माण एजेंसी बनाकर जिम्मेदारी दी गई। लेकिन इतना सब कुछ हो जाने के बाद भी ये लोग गांवाें को खुले में शौच से मुक्त नहीं करा पाए। अब करीब 5 माह पहले अक्टूबर-2016 के बाद सरकार ने सीधे हितग्राहियों के खाते में प्रोत्साहन राशि जमा कराने की प्रक्रिया शुरू की। इस 5 माह में जो लोग शौचालय नहीं बनवा सके, उन पर जिम्मेदारों ने सीधे कार्रवाई शुरू कर दी। जबकि ऐसा नहीं हो पाने में समग्र स्वच्छता अभियान के अधिकारियों सहित ग्राम पंचायतें भी बराबर के दोषी है। इन सबकी गलती का खामियाजा अब ग्रामीणों को सरेआम बदनाम होकर भुगतना पड़ रहा है।
कुछ लोग घरों में शौचालय होने के बाद भी खुले में शौच करते हैं
कुछ लोग घरों में शौचालय होने के बाद भी खुले में शौच करते हैं। उन्हें समझाइश देने के साथ ही कुछ सख्ती दिखाई थी। पुलिस गाड़ी में बैठाकर कुछ दूर लाने के बाद उन्हें छोड़ दिया गया। जो कार्रवाई हो रही है, वह कानूनी तौर पर ही हो रही है। जितेंद्रसिंह सेंगर, सीईओ जनपद पंचायत शाजापुर
शौचालय नहीं बनाने वाले संपन्न परिवारों पर ही फिलहाल सख्ती की जा रही है। लंबे समय से चल रहे अभियान के बाद भी लोगों में जागरूकता नहीं आना हमारी भी चूक है। अब तक शौचालय बनवाने के लिए लोग खुद तैयार क्यों नहीं हो रहे हैं, इसकी रिपोर्ट भी मंगवाएंगे। इसके बाद जमीनी स्तर पर लोगों को जागरूक करने का प्रयास करेंगे। अमित व्यास, सीईओ जनपद पंचायत शुजालपुर
पुलिस गाड़ी में बैठाकर दूसरे गांव में छोड़ दिया।
आक्या के ग्रामीणों से कान पकड़कर उठक-बैठक लगवाते शाजापुर सीईओ सेंगर।
tgl_Latn sot_Latn hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva